ระเบียบกรมการจัดหางานระเบียบกรมการจัดหางานว่าด้วยการจัดหาลูกจ้างและจัดส่งลูกจ้างเพื่อไปทำงานในต่างประเทศโดยกรมการจัดหางานตามมาตรา ๕๐ แห่งพระราชบัญญัติจัดหางานและคุ้มครองคนหางานพ.ศ. ๒๕๒๘พ.ศ. ๒๕๔๑[๑] อาศัยอำนาจตามความในมาตรา ๓๒แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔และเพื่อให้การจัดหางานไปทำงานในต่างประเทศโดยกรมการจัดหางานตามมาตรา ๕๐แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗ เป็นไปด้วยความเรียบร้อย เหมาะสม บริสุทธิ์ ยุติธรรมและสามารถตรวจสอบได้ อธิบดีกรมการจัดหางานจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการจัดหางานว่าด้วยการจัดหาลูกจ้างและจัดส่งลูกจ้างเพื่อไปทำงานในต่างประเทศโดยกรมการจัดหางานตามมาตรา ๕๐ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ พ.ศ. ๒๕๔๑ข้อ ๒ระเบียบนี้ให้ใช้บังคับตั้งแต่วันถัดจากวันประกาศ เป็นต้นไปข้อ ๓นายจ้างในต่างประเทศรายใดประสงค์จะให้กรมการจัดหางานจัดหาลูกจ้างในประเทศไทยเพื่อไปทำงานในต่างประเทศ ให้ยื่นคำร้องขอเป็นหนังสือต่อกรมการจัดหางานหรือสำนักงานแรงงานไทยที่ประจำอยู่ในประเทศที่เป็นภูมิลำเนาของนายจ้างกรณีที่ไม่มีสำนักงานแรงงานไทยที่ประจำอยู่ในประเทศนั้นให้ยื่นต่อสถานทูตไทยหรือสถานกงสุลไทยซึ่งรับผิดชอบดูแลประเทศนั้นพร้อมเอกสารหลักฐาน ดังต่อไปนี้(๑) หนังสือมอบอำนาจให้กรมการจัดหางานเป็นตัวแทนในการจัดหาลูกจ้างโดยระบุเงื่อนไขในการจัดหาลูกจ้างตลอดจนข้อตกลงที่เกี่ยวกับการจัดหาลูกจ้าง เพศ - อายุของลูกจ้างตามแบบท้ายระเบียบนี้(๒) หนังสือแสดงความต้องการจ้างลูกจ้างทำงานในตำแหน่งต่าง ๆและจำนวนที่ต้องการจ้าง โดยต้องระบุตำแหน่งงาน ประเภทหรือลักษณะของงาน จำนวนลูกจ้างอัตราค่าจ้าง ชั่วโมงการทำงาน ระยะเวลาจ้าง และสวัสดิการของลูกจ้างที่จะได้รับ(๓) หนังสือรับรองการจดทะเบียนนิติบุคคลของนายจ้าง(๔)ตัวอย่างสัญญาจ้างที่มีรายละเอียดเกี่ยวกับสภาพการจ้างเช่นเดียวกับ (๒)(๕) เอกสารทางการของประเทศนายจ้างที่อนุญาตให้จ้างแรงงานต่างชาติและอนุญาตให้เข้าไปทำงานในประเทศทั้งนี้ เอกสารดังกล่าวข้างต้น ต้องได้รับการรับรองความถูกต้องจากหน่วยงานของรัฐบาลสำนักงานแรงงานไทยสถานทูตไทยหรือสถานกงสุลไทยที่รับผิดชอบดูแลประเทศนั้น แล้วแต่กรณีข้อ ๔การพิจารณาคำร้องตามข้อ ๓ ในกรณีที่เงื่อนไขการจัดหางานและเงื่อนไขเกี่ยวกับสภาพการจ้างไม่เหมาะสมให้กรมการจัดหางานทำความตกลงกับผู้ยื่นคำร้องขอเพื่อกำหนดเงื่อนไขให้เหมาะสมยิ่งขึ้นและให้กรมการจัดหางานแจ้งผลการพิจารณาให้ผู้ยื่นคำร้องขอทราบภายในหนึ่งเดือนนับแต่วันที่ได้รับคำร้องขอข้อ ๕นายจ้างในต่างประเทศที่ติดต่อให้กรมการจัดหางานจัดหาลูกจ้างเพื่อไปทำงานต่างประเทศจะเรียกหรือรับเงินค่าบริการ(ค่าหัว) หรือทรัพย์สินอื่นใดเป็นการตอบแทน เพื่อทำให้ลูกจ้างที่มาสมัครได้รับการคัดเลือกเป็นพิเศษกว่าผู้สมัครรายอื่นไม่ได้ข้อ ๖ให้กรมการจัดหางานประกาศรับสมัครและคัดเลือกลูกจ้างตามระเบียบนี้ โดยวิธีปิดประกาศไว้ณ สำนักงานบริหารแรงงานไทยไปต่างประเทศ กรมการจัดหางาน สำนักจัดหางานกรุงเทพทุกพื้นที่สำนักงานจัดหางานจังหวัดทุกจังหวัด ประกอบด้วยสาระสำคัญ ดังนี้(๑) รายละเอียดของนายจ้างและประเทศที่จะจัดส่งไปทำงาน(๒) ตำแหน่ง จำนวนลูกจ้างที่นายจ้างในต่างประเทศต้องการและระยะเวลาการจ้างงาน(๓) คุณสมบัติ ความรู้ ความสามารถของลูกจ้างที่มีสิทธิสมัคร(๔) เอกสารหลักฐานประกอบการยื่นสมัคร(๕) สถานที่ติดต่อขอรับใบสมัคร และยื่นใบสมัคร วันเวลาเปิด- ปิดรับสมัคร(๖) วัน เวลา สถานที่ ที่จะทำการคัดเลือกการทดสอบฝีมือและการประกาศผล(๗) กำหนดวันเดินทางไปทำงานต่างประเทศ(๘) เงื่อนไขอื่น ๆประกาศรับสมัครและคัดเลือกลูกจ้างตามวรรคแรกจะประชาสัมพันธ์ผ่านทางสื่อสารมวลชนต่างๆ ก็ได้ และส่งให้ศูนย์ทะเบียนคนหางานไปทำงานต่างประเทศ สำนักงานบริหารแรงงานไทยไปต่างประเทศโดยเร็วข้อ ๗ในการรับสมัครทั่วไปให้ผู้สมัครยื่นใบสมัครพร้อมเอกสารหลักฐานตามที่กำหนดในข้อ ๖ (๔) ด้วยตนเอง ณ สำนักงานบริหารแรงงานไทยไปต่างประเทศ กรมการจัดหางานภายในวันและเวลาก่อนปิดรับสมัคร หากพ้นกำหนดจะไม่รับใบสมัครไว้พิจารณา และให้เจ้าหน้าที่สำนักงานบริหารแรงงานไทยไปต่างประเทศกรมการจัดหางานตรวจสอบเอกสารหลักฐานหากพบว่าผู้สมัครรายใดขาดคุณสมบัติหรือส่งเอกสารหลักฐานใดไม่ครบถ้วนให้ถือว่าผู้นั้นเป็นผู้ขาดคุณสมบัติและให้แจ้งผลการพิจารณาพร้อมเหตุผลให้ผู้สมัครทราบในการรับสมัครเร่งด่วน หรือตามที่คณะกรรมการคัดเลือกลูกจ้างมีข้อตกลงพิเศษกับนายจ้างในการหาลูกจ้างจัดส่งไปทำงานให้กับนายจ้างเป็นการเฉพาะการประกาศรับสมัครและคัดเลือกการยื่นใบสมัครพร้อมเอกสารหลักฐานตามที่กำหนดจะดำเนินการให้แตกต่างไปจากการรับสมัครทั่วไปก็ได้ตามแต่คณะกรรมการคัดเลือกลูกจ้างจะเห็นเหมาะสม ทั้งนี้ โดยความเห็นชอบของอธิบดีกรมการจัดหางานข้อ ๘ให้กรมการจัดหางานแต่งตั้งคณะกรรมการคัดเลือกลูกจ้างอย่างน้อยประกอบด้วยข้าราชการกรมการจัดหางานระดับ๙ เป็นประธาน ผู้อำนวยการกองประสานราชการต่างประเทศสำนักงานปลัดกระทรวงแรงงานและสวัสดิการสังคม ผู้อำนวยการกองตรวจและคุ้มครองคนหางานเป็นกรรมการ ผู้อำนวยการสำนักงานบริหารแรงงานไทยไปต่างประเทศ เป็นกรรมการและเลขานุการและหัวหน้าฝ่ายการไปทำงานต่างประเทศ ๒ เป็นกรรมการและผู้ช่วยเลขานุการข้อ ๙คณะกรรมการคัดเลือกลูกจ้างมีอำนาจหน้าที่ดังต่อไปนี้(๑) กำหนดหลักเกณฑ์ เงื่อนไข และวิธีการรับสมัครการคัดเลือกและการทดสอบฝีมือลูกจ้างในแต่ละครั้งให้เหมาะสม(๒) กำหนดหลักเกณฑ์ เงื่อนไข และวิธีการควบคุมกำกับดูแลการคัดเลือก และทดสอบฝีมือลูกจ้างให้เป็นไปด้วยความเรียบร้อย บริสุทธิ์และยุติธรรม(๓) พิจารณาคัดเลือกลูกจ้างเพื่อไปทำงานในต่างประเทศโดยคำนึงถึงความรู้ ความสามารถในการทำงาน ประสบการณ์ในการทำงานความสมบูรณ์ของสุขภาพร่างกาย บุคลิกภาพ ตลอดจน ความเหมาะสมอื่น ๆ(๔)เสนอความเห็นเกี่ยวกับการขยายเวลารับสมัครลูกจ้างต่ออธิบดีกรมการจัดหางานในกรณีที่ผู้สมัครมีจำนวนน้อยหรือไม่เพียงพอกับความต้องการของนายจ้างและความเห็นอื่นๆ ที่จะเป็นประโยชน์ต่อการคัดเลือกและทดสอบฝีมือข้อ ๑๐ในกรณีต้องมีการทดสอบฝีมือแรงงานหรือนายจ้างต้องการให้มีการทดสอบฝีมือให้ส่งผู้สมัครเข้ารับการทดสอบฝีมือแรงงาน ณ สถาบันพัฒนาฝีมือแรงงาน หรือศูนย์ทดสอบฝีมือแรงงานที่ได้รับอนุญาตจากกรมพัฒนาฝีมือแรงงานหรือได้รับความเห็นชอบจากกรมพัฒนาฝีมือแรงงาน การเลือกใช้สถานที่ใดตามความข้างต้นให้เป็นดุลยพินิจของคณะกรรมการคัดเลือกลูกจ้างให้นายจ้างเป็นผู้รับผิดชอบออกค่าใช้จ่ายในการทดสอบฝีมือและในการจัดยานพาหนะให้แก่ผู้สมัครไปยังสถานที่ทดสอบฝีมือหากนายจ้างไม่ยินยอมให้ผู้สมัครเป็นผู้รับผิดชอบค่าใช้จ่ายทั้งหมดข้อ ๑๑ในกรณีที่นายจ้างหรือตัวแทนของนายจ้างประสงค์จะดำเนินการคัดเลือกลูกจ้างให้กรมการจัดหางานจัดส่งลูกจ้างที่ผ่านการคัดเลือกและทดสอบฝีมือแล้วให้นายจ้างหรือตัวแทนของนายจ้างคัดเลือกลูกจ้างก่อนที่กรมการจัดหางานจะดำเนินการจัดส่งลูกจ้างไปทำงานต่างประเทศเมื่อนายจ้างหรือตัวแทนของนายจ้างคัดเลือกลูกจ้างเรียบร้อยแล้ว ให้นายจ้างหรือตัวแทนของนายจ้างจัดส่งรายชื่อลูกจ้างที่ผ่านการคัดเลือกเพื่อให้กรมการจัดหางานประกาศขึ้นบัญชีรายชื่อลูกจ้างที่ผ่านการคัดเลือกต่อไปกรณีนายจ้างหรือตัวแทนของนายจ้างไม่ประสงค์จะดำเนินการคัดเลือกลูกจ้างให้กรมการจัดหางานประกาศขึ้นบัญชีรายชื่อลูกจ้างที่ผ่านการคัดเลือกตามที่กำหนดไว้ในข้อ๑๒ข้อ ๑๒ให้กรมการจัดหางานประกาศบัญชีรายชื่อลูกจ้างที่ผ่านการคัดเลือกตัวจริงและตัวสำรองที่นายจ้างมีความประสงค์ให้จัดส่งตามที่คณะกรรมการคัดเลือกลูกจ้างเสนอโดยเรียงลำดับรายชื่อลูกจ้างที่ได้รับการคัดเลือกตามหลักเกณฑ์ที่คณะกรรมการคัดเลือกลูกจ้างกำหนดคณะกรรมการคัดเลือกลูกจ้างจะประกาศรายชื่อลูกจ้างประเภทกรรมกรซึ่งไม่จำเป็นต้องผ่านการทดสอบฝีมือที่ผ่านการคัดเลือกแต่นายจ้างไม่มีความประสงค์ให้จัดส่งไว้ตามจำนวนที่เห็นสมควรหากภายในหนึ่งปีมีนายจ้างรายใดต้องการจ้างลูกจ้างที่ขึ้นบัญชีประกาศไว้คณะกรรมการคัดเลือกลูกจ้างก็จะพิจารณาจัดส่งผู้ได้รับการขึ้นบัญชีไว้ตามประกาศให้ตามลำดับโดยไม่ต้องประกาศรับสมัครตามข้อ๖ แต่ต้องทำรายงานเสนอขออนุมัติจากอธิบดีกรมการจัดหางานข้อ ๑๓การจัดส่งผู้ที่ผ่านการคัดเลือกไปทำงานต่างประเทศ ให้จัดส่งตามลำดับที่ในบัญชีรายชื่อผู้ที่ผ่านการคัดเลือกในตำแหน่งที่นายจ้างมีความประสงค์ให้จัดส่งกรณีที่มีผู้สละสิทธิหรือไม่สามารถจะเดินทางไปทำงานต่างประเทศได้ให้พิจารณาจัดส่งลูกจ้างจากบัญชีรายชื่อในลำดับถัดไปข้อ ๑๔ผู้ผ่านการคัดเลือกที่อยู่ในลำดับที่นายจ้างเลือกให้ไปทำงาน จะต้องมารายงานตัวตามกำหนดพร้อมทั้งเอกสารหลักฐานที่จะใช้ประกอบการเดินทางไปทำงานต่างประเทศ ได้แก่หนังสือเดินทาง หนังสือรับรองการตรวจสุขภาพ สำเนาทะเบียนบ้าน สำเนาบัตรประจำตัวประชาชนรูปถ่าย ใบรับรองฝีมือ รวม ๗ ชุด เพื่อเจ้าหน้าที่จะดำเนินการขอใบตรวจสอบประวัติอาชญากรรม(C.I.D.) และวีซ่าให้ให้กรมการจัดหางานจัดให้นายจ้างเป็นผู้ส่งเงินเข้ากองทุนเพื่อช่วยเหลือคนหางานไปทำงานในต่างประเทศตามอัตราที่กฎหมายกำหนด ถ้าไม่อาจจัดให้นายจ้างส่งเงินเข้ากองทุนได้ให้จัดให้ลูกจ้างเป็นผู้ส่งเงินเข้ากองทุนเองค่าใช้จ่ายที่เกิดขึ้นตามวรรคแรกและวรรคสองให้ลูกจ้างเป็นผู้รับผิดชอบไปก่อนถ้านายจ้างคืนเงินค่าใช้จ่ายดังกล่าวให้ก็เป็นไปตามเงื่อนไขที่นายจ้างทำความตกลงกับกรมการจัดหางานหากไม่มีเงื่อนไขนี้ลูกจ้างต้องรับผิดชอบเองข้อ ๑๕ก่อนเดินทางไปทำงานต่างประเทศ ผู้ที่ได้รับเลือกให้เดินทางทุกคนจะต้องเข้ารับการอบรมเกี่ยวกับกฎหมายสภาพการจ้าง ขนบธรรมเนียมประเพณีของประเทศของนายจ้างที่กรมการจัดหางานจัดให้โดยไม่ต้องเสียค่าใช้จ่ายใด ๆ ณ กรมการจัดหางานข้อ ๑๖การจัดซื้อตั๋วเครื่องบินให้ใช้บริการโดยตรงกับบริษัทการบินไทย จำกัด เป็นอันดับแรกหากนายจ้างประสงค์จะใช้สายการบินอื่นจะต้องมีค่าใช้จ่ายใกล้เคียงกับค่าตั๋วเครื่องบินของบริษัทการบินไทยจำกัด ในกรณีที่บริษัทการบินไทย จำกัด ไม่มีเส้นทางการบินตรงไปยังประเทศนั้นหรือมีราคาสูงกว่ามากอาจพิจารณาใช้สายการบินอื่นได้ โดยลูกจ้างเป็นผู้เสียค่าตั๋วเครื่องบินค่าภาษีสนามบิน และค่าพาหนะเดินทางไปสนามบินตามรายการที่เกิดขึ้นจริงข้อ ๑๗ บริการจัดหาลูกจ้างให้นายจ้างในต่างประเทศโดยกรมการจัดหางานเป็นบริการของรัฐซึ่งผู้ใช้บริการทั้งนายจ้างและคนหางานที่ประสงค์จะใช้บริการของรัฐไม่ต้องเสียค่าบริการ(ค่าหัว) นอกจากค่าใช้จ่ายตามที่ระบุไว้ในข้อ ๑๔ และข้อ ๑๖ทุกครั้งที่เจ้าหน้าที่กรมการจัดหางานรับเงินค่าใช้จ่ายจากลูกจ้างตามวรรคแรกให้ออกใบรับเงินตามแบบท้ายระเบียบนี้ข้อ ๑๘ให้ผู้อำนวยการสำนักงานบริหารแรงงานไทยไปต่างประเทศ รายงานผลการดำเนินการที่อยู่ในความรับผิดชอบโดยเฉพาะเรื่องการรับสมัครลูกจ้างการคัดเลือก การทดสอบฝีมือ บัญชีรายชื่อผู้ที่ผ่านการคัดเลือกบัญชีผู้ที่ได้รับการจัดส่งไปแล้ว และบัญชีที่รอการจัดส่งให้อธิบดีกรมการจัดหางานทราบเป็นประจำทุกเดือนพร้อมทั้งรายงานปลัดกระทรวงแรงงานและสวัสดิการสังคมทราบด้วยข้อ ๑๙ในกรณีที่มีปัญหาการปฏิบัติตามระเบียบนี้ หรือกรณีจำเป็นเร่งด่วน ให้อธิบดีกรมการจัดหางานเป็นผู้มีอำนาจวินิจฉัยและสั่งการตามที่เห็นสมควรคำวินิจฉัยของอธิบดีกรมการจัดหางานให้ถือเป็นที่สุดแล้วรายงานให้ปลัดกระทรวงแรงงานและสวัสดิการสังคมทราบด้วยประกาศ ณ วันที่ ๒๗ สิงหาคม พ.ศ. ๒๕๔๑สม ศุภนครอธิบดีกรมการจัดหางาน[เอกสารแนบท้าย]๑. POWER OF ATTORNEY (หนังสือมอบอำนาจ)๒.ใบรับเงิน(ดูข้อมูลจากภาพกฎหมาย)โชติกานต์/ปรับปรุง๒ มิถุนายน ๒๕๖๐[๑]ราชกิจจานุเบก เล่ม๑๑๕/ตอนพิเศษ ๑๐๖ ง/หน้า ๕๘/๖ พฤศจิกายน ๒๕๔๑